b'\n_START_ARTICLE_\nMajoneza\n_START_PARAGRAPH_\nMajoneza je gosta, hladno izdelana in hladno servirana omaka iz jaj\xc4\x8dnih rumenjakov in olja._NEWLINE_Poleg doma izdelane majoneze je v trgovinah na razpolago ve\xc4\x8d vrst majoneze._NEWLINE_Osnovna sestava vsebuje poleg olja in rumenjakov \xc5\xa1e: sol, mleti beli poper in limonin sok. Osnovni recept se lahko obogati z dodatki gor\xc4\x8dice, zeli\xc5\xa1\xc4\x8d, ketchupa, \xc4\x8desna, sardelne paste, sve\xc5\xbeih zeli\xc5\xa1\xc4\x8d, \xe2\x80\xa6_NEWLINE_Zgodovina majoneze je zanimiva, \xc4\x8deprav ne popolnoma preverjena. 28. junija 1756 je francoski mar\xc5\xa1al Richlieu zavzel \xc5\xa1pansko pristani\xc5\xa1\xc4\x8de Mahon (francoski izgovor Majon) na otoku Menorka. Kuhar je v \xc4\x8dast zmage kreiral novo omako. Mar\xc5\xa1al je bil tako navdu\xc5\xa1en (francoska kuhinja v tistem \xc4\x8dasu ni poznala hladnih omak), da jo je po vrnitvi v Francijo priporo\xc4\x8dil na dvoru kralja Ludvika XV. Od tu je za\xc4\x8dela pot po Evropi._NEWLINE_Majoneza se uporablja kot dodatek jedem na \xc5\xbearu, jedem iz kuhanih jajc, \xe2\x80\xa6 Veliko se jo porabi v hitri kuhinji (Fast Food).'